Die jaar 440 was 'n skrikkeljaar wat volgens die Gregoriaanse kalender op 'n Sondag begin het. Dit was die 40ste jaar van die 5de eeu n.C. In teenstelling met gewone jare het die jaar 366 dae en 'n 29 Februarie gehad. 29 September – Pous Leo I volg Pous Sixtus III op. Die Ripuariese Franke plunder die stad Augusta Treverorum. Die Saliese Franke onder Clodion neem Kameryk en Atrecht in en beheer die Somme. Geiserik, koning van die Vandale, verower Sisilië. Rechila word koning van die Suebe; hy verower Baetica en Sevilla wat deur die Vandale ontruim is. In Rome vind die inwyding van die Santa Maria Maggiore kerk plaas. In die Romeinse wette word vasgelê dat 'n wet nie agteraf vasgestel en terugwerkend verklaar kan word nie. Cerona, 'n vrou in Gallië wat tot die Christendom oorgegaan het, vestig 'n klein sel in die bosse by Mortagne by Mont Romigny. Sy sal later die eerste klooster vir vroue in die huidige Frankryk stig. Bleda, die koning van die Hunne hou 'n veldtog teen die Oos-Romeinse provinsie Pannonia Secunda (nou Hongarye).